สังคมข่าวหุ้น
*ดัชนีตลาดหุ้นไทยปิดที่ระดับ 1,580.63 จุด เพิ่มขึ้น 0.99 จุด มูลค่าการซื้อขาย 52,033.36 ล้านบาท รอลุ้นการลงนามข้อตกลงการค้าระหว่างสหรัฐฯ และจีน ที่คาดหวังจะเกิดขึ้นช่วงวันที่ 13-15 ม.ค.นี้ ขณะที่สถานการณ์ระหว่างสหรัฐฯ และอิหร่านยังต้องติดตามอย่างใกล้ชิด
12 ม.ค. 2563

สโนว์แมน
*ดัชนีตลาดหุ้นไทยปิดที่ระดับ 1,580.63 จุด เพิ่มขึ้น 0.99 จุด มูลค่าการซื้อขาย 52,033.36 ล้านบาท รอลุ้นการลงนามข้อตกลงการค้าระหว่างสหรัฐฯ และจีน ที่คาดหวังจะเกิดขึ้นช่วงวันที่ 13-15 ม.ค.นี้ ขณะที่สถานการณ์ระหว่างสหรัฐฯ และอิหร่านยังต้องติดตามอย่างใกล้ชิด
*GULF มีข่าวดีต่อเนื่อง ล่าสุดประกาศกิจการร่วมค้ากับพันธมิตรญี่ปุ่น เข้ารับงานผลิตไฟฟ้า ขนาด 240 เมกะวัตต์ และผลิตน้ำเย็น 36,000 ตันความเย็น ให้แก่โครงการ One Bangkok เป็นเวลานาน 30 ปี มูลค่าโครงการกว่า 3,570 ล้านบาท สำหรับโครงการ One Bangkok ตั้งอยู่บริเวณแยกวิทยุ-พระราม 4-สาทร มีขนาดพื้นที่รวม 104 ไร่ เป็นโครงการอสังหาริมทรัพย์แบบมิกซ์ยูส  ได้เริ่มก่อสร้างตั้งแต่เดือน มิ.ย. 2562 และมีกำหนดเปิดให้บริการปี 2566 หนุนราคาหุ้นล่าสุดปิด 177 บาท เพิ่มขึ้น 3 บาท หรือเพิ่มขึ้น 1.72%
*กลุ่ม BGRIM เฮ! หลังกฟผ.เตรียมลงนามสัญญาว่าจ้างซึ่งเป็นผู้ชนะประมูลงาน EPC โครงการโรงไฟฟ้าพลังงานแสงอาทิตย์ทุ่นลอยน้ำร่วมกับโรงไฟฟ้าพลังน้ำเขื่อนสิรินธร (โซลาร์ลอยน้ำ) ของกฟผ.ขนาดกำลังผลิต 45 เมกะวัตต์ วันที่ 26 ม.ค. 2563 ด้วยงบกลางราว 2,265 ล้านบาท นับเป็นโครงการนำร่องของกฟผ. และเป็นโครงการโซลาร์เซลล์ลอยน้ำแบบไฮบริดระหว่างโซลาร์เซลล์กับพลังน้ำแห่งแรก และมีขนาดใหญ่ที่สุดในโลก จะติดตั้งทดสอบระบบประมาณ 1 ปี มีกำหนด COD ไม่เกินเดือน ธ.ค.นี้ หรือต้นปี 2564 ก่อนจะลุยโครงการที่เขื่อนอุบลรัตน์ จ.ขอนแก่น ขนาดกำลังการผลิต 24 เมกะวัตต์ ต่อไป
*จะมีการประชุมวิสามัญผู้ถือหุ้นวันพรุ่งนี้ (14 ม.ค. 2563) ซึ่งก.ล.ต.ขอให้ผู้ถือหุ้นไปใช้สิทธิออกเสียงเพื่อพิจารณากรณีจะเข้าซื้อหุ้นบริษัท ฮัลโล บางกอก แอล อี ดี จำกัด (Hello LED) เจ้าของสิทธิการเช่าสื่อโฆษณาบิลบอร์ดและดิจิทัล LED มูลค่า 1,950 ล้านบาท โดยจะจัดหาแหล่งเงินทุนจากการเสนอขายหุ้นที่ออกใหม่ให้แก่กลุ่มบุคคลในวงจำกัด (PP) ให้แก่ PLANB รวมทั้งจะเข้าทำสัญญากับ PLANB เพื่อให้สิทธิบริหารจัดการสื่อโฆษณาในไทย ซึ่งที่ปรึกษาทางการเงินอิสระ (IFA) เห็นว่าไม่เหมาะสมและผู้ถือหุ้นไม่ควรอนุมัติ
*CI กางแผนปี 2563 จะนำสินทรัพย์ขายเข้ากองทรัสต์ SRIPANWA จำนวน 2 โครงการ มูลค่าโครงการรวม 2,000 ล้านบาท ประกอบด้วย 1.โรงแรมบาบาบีช คลับ ภูเก็ต (ส่วนของโรงแรมบริเวณหน้าหาด) มูลค่า 500 ล้านบาท และ 2.โรงแรมบาบาบีช คลับ หัวหิน มูลค่า 1,500 ล้านบาท ซึ่งจะช่วยทำให้มูลค่ากองเพิ่มเป็น 6,000 ล้านบาท จากปัจจุบันมีมูลค่ากอง 4,000 ล้านบาท จะเป็นรายการพิเศษที่จะทำให้ตัวเลขงบออกมาสวย
*SCC แจ้ง CPAC ซึ่งเป็นบริษัทย่อยในธุรกิจซีเมนต์และผลิตภัณฑ์ก่อสร้าง ได้เข้าทำสัญญาร่วมทุนกับ BIMobject จากสวีเดน จัดตั้ง BIMobject TH จะประกอบธุรกิจให้บริการระบบแบบจำลองสารสนเทศสำหรับอาคาร ในรูปแบบดิจิทัลและฐานระบบ สำหรับการออกแบบ คัดเลือกวัสดุก่อสร้าง และจำลองการก่อสร้างอาคารและโครงสร้างพื้นฐาน โดยเป็นไปตามแผนกลยุทธ์ของ SCC ในการเป็นผู้ให้บริการนวัตกรรมโซลูชั่นด้านการก่อสร้างแบบครบวงจร คาดว่าจะเริ่มให้บริการได้ภายในไตรมาส 2/2563
*CWT “ชัยวัฒนา แทนเนอรี่ กรุ๊ป” จัดตั้งบริษัทย่อย เพื่อรับโอนธุรกิจหนังทั้งหมด คาดดำเนินการเสร็จสิ้นภายในเดือน ธ.ค. 2563 โดยปัจจุบันธุรกิจหนังสร้างรายได้ 1,500 ล้านบาท/ปี พร้อมเล็งดึงพันธมิตรที่ทำ OEM เข้ามาถือหุ้นในบริษัทย่อยในอนาคต คาดช่วยเพิ่มยอดขายและรายได้ให้ธุรกิจหนังเติบโต
*ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 96 Mhz.
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.